મેક્સવેલે શેફીલ્ડ શીલ્ડમાં ૯ ઈનિંગમાં ૭૩ની સરેરાશથી ૫૯૦ રન બનાવ્યા છે. તેમ છતા તેને ટીમમાં સ્થાન નથી મળ્યુ, જે ચોંકાવનારો નિર્ણય છે. નેશનલ સિલેક્ટર ટ્રેવર હોસે જણાવ્યુ કે, ગ્લેન મેક્સવેલ મેચ વિજેતા ખેલાડી છે, પરંતુ વન-ડે ફોર્મેટમાં તે છેલ્લી ૨૦ મેચમાં સારુ પ્રદર્શન નથી આપી શક્યો, તેની સરેરાશ ૨૨ની જ રહી છે. જ્યારે ખભાની ઈજામાંથી બહાર આવતા ક્રિસ લિન ટીમમાં વાપસી કરી રહ્યો છે. તેણે છેલ્લી મેચ ૧૨ મહિના અગાઉ રમી હતી. તો વિકેટકિપર તરીકે ટીમમાં મેથ્યુ વેડની જગ્યાએ ટીમ પૈનને સ્થાન મળ્યુ છે. જ્યારે પશ્ચિમ ઓસ્ટ્રેલિયાના ઝડપી બોલર રીચર્ડસન અને એંડ્ર્યુ ટાયને પણ ટીમમાં સ્થાન મળ્યુ છે.